अपनी रुचियों और ज्ञान को ध्यान में रखें अपने श्रोताओं के विषय में विचार करें अपने उद्धेश्यों पर विचार करें
यदि आप ऐसा विषय चुनते है, जिसके प्रति आपमें जुनून है, तो आपके श्रोता भी आपकी इस भावना को देख और समझ सकेंगे। इससे भाषण में विचारों की नवीनता के प्रति तथा भाषण देते समय आपमें अत्यधिक उत्साह होगा। यदि आपके पास चयन के लिए बहुत कम विकल्प उपलब्ध हैं, और आप उत्कट विकलता वाला विषय नहीं चुन पा रहे हैं, तो कम से कम कुछ ऐसा चुनें जो आपको पसंद हो, अथवा जिसमें आपकी रुचि हो, जिससे भाषण लिखना और देना आपको सरल व मनोरंजक लग सके। यदि आप किसी व्यावसायिक सम्मेलन में भाषण देने वाले हैं, तो जिस विषय में आप निपुण हैं, उसे ही चुनें, जिससे आप अपने भाषण को विश्वसनीय बना सकें। किन्तु यदि आप व्यावसायिक समूह में, अथवा अत्यधिक जटिल विषय पर भाषण नहीं भी देने वाले हों, तो भी ऐसा विषय चुनें जिसकी आपको अच्छी जानकारी हो, जैसे क्रिकेट, अथवा आपका नगर। आप अपनी जानकारी के विषयों की एक सूचि बनाने से आरंभ कर सकते हैं, जैसे आपका परिवार, जीविका, राजनीति, बागवानी, पालतू पशु, या यात्रा।  उत्कृष्ट भाषण देने के लिए आपको विषय से संबन्धित प्रत्येक बात का ज्ञान होना आवश्यक नहीं है। आप कोई परिचित विषय चुनकर शोध द्वारा और जानकारी प्राप्त कर सकते हैं। यदि आप अपनी जानकारी का विषय चुनते हैं, परंतु आपको ज्ञात है कि और शोध की आवश्यकता होगी, तो शोध की सुगमता को ध्यान में रखें। यदि आप अत्यंत गूढ़ विषय चुनते हैं, तो उसकी जानकारी प्राप्त करनी कठिन हो सकती है। साहित्य, सिनेमा, क्रीड़ा, विदेशी भाषा, अथवा स्त्री- पुरुष संबंध, कोई भी विषय हो सकता है। विषय चाहे जो भी हो, आप ऐसी विषय- वस्तु भी प्राप्त कर सकते हैं जो कि अनेक समवर्गीय विषयों को भी सम्मिलित कर सकेगी, जैसे कि “निर्मलता को खो देना”। चित्ताकर्षक भाषण की सामग्री के लिए अपने सभी शौक़ों और रुचियों की सूची बनाइये। आपको अपनी जानकारी और रुचियों में विशाल अतिच्छादन (overlap) मिल सकता है। कोई मुद्दा यदि समाचारों में बार- बार उठाया जा रहा है, तो आप उसे अपने भाषण का अवसर समझें। यह कुछ विवादास्पद विषय, जैसे समलैंगिक विवाह, अथवा आतंकवाद, हो सकता है, परंतु यदि समय अनुकूल हो, तो आप इस वर्तमान विषय पर, स्थिति के सूक्ष्म- भेद- युक्त परिप्रेक्ष्य को दर्शाते हुये बोल सकते हैं।  प्रचलित राष्ट्रीय एवं स्थानीय समाचार- पत्रों को पढ़ें, रेडियो सुनें, वर्तमान घटनाओं के प्रति लोगों की प्रतिकृया जानने के लिए समाचार देखें। अपने समाज के अनुरूप सही समय का विषय भी आप चुन सकते हैं। यदि आपके पड़ोस के विद्यालय में दाख़िले की नवीन नीति को लेकर कोई विवाद उठ खड़ा हुआ है, तो आप उसे अपने भाषण का मुद्दा बना सकते हैं। अपने श्रोताओं की सामयिक स्थिति के अनुसार भी विषय को चुन सकते हैं। जैसे आप विद्यालय की उच्च कक्षा के विद्यार्थियों को संबोधित कर रहे हैं, तो आप उनके समक्ष भविष्य की योजना के बारे में बोल सकते हैं, और समाचारों में दी गई वर्तमान जानकारी की बात भी कर सकते हैं। यदि अवसर की मांग हो, तो आप अपने जीवन के किसी निजी विषय पर भाषण दे सकते हैं। जहां माता- पिता, भाई-बहन, अथवा मित्रों से आपके संबंध की, अथवा निजी संघर्ष की, या आपके जीवन के रचनात्मक प्रसंगों की बात आप कह सकते हैं। सुनिश्चित करें कि प्रसंग इतने अंतरंग न हों जिनसे आपके श्रोता असहज हो जाएँ, अथवा प्रसंग आपके हृदय के इतने निकट हों कि आप भावुक हुये बिना भाषण न दे सकें। प्रसंगों में अति व्यक्तिगत निजी जानकारी न देने का ध्यान रखें; उदाहरण के लिए, व्यक्तिगत प्रसंग में आप अपनी जीविका के एक पक्ष की चर्चा कर सकते हैं। आपमें अपने विषय के बारे में स्पष्टता और विश्वास से बोलने की क्षमता होनी चाहिए। अर्थात, अपने विषय के प्रति संवेदनशील रहते हुये श्रोताओं को जानकारी देनी चाहिए, मनाना चाहिए, अथवा उनका मनोरंजन करना चाहिए। तात्पर्य यह है कि आपके श्रोताओं को विषय पर आपके प्रभुत्व का विश्वास होना चाहिए; यदि आप अपने माता- पिता की अकेली संतान हैं, तो आपको भाई- बहन के महत्त्व पर भाषण देने से बचना चाहिए; यदि आप अभी तक कॉलेज नहीं गए हैं, तो ऑनर्स विषय चुनने के प्रभाव पर भाषण देना आपके लिए कठिन होगा। विषय कोई भी हो, अपने भाषण द्वारा अपने श्रोताओं से जुड़ने की क्षमता आपमें होनी चाहिए। भाषण के बीच में या उसके समापन पर, उनको ऐसा प्रतीत होना चाहिए जैसे उनकी बुद्धि में ज्ञान का प्रकाश कौंध गया हो, एवं उनमें आपके विषय के प्रति एक नई समझ जागृत हो जाये। यदि वास्तव में अपने विषय द्वारा आपमें अपने श्रोताओं से जुड़ाव की क्षमता नहीं है, तो आप कोई दूसरा विषय चुन लें। अपने श्रोताओं से जुड़ाव के लिए, अपना विषय चुनने से पहले, उनके ज्ञान की जानकारी प्राप्त करें। यदि आप भावी लेखकों के समूह को संबोधित करने वाले हैं, तो आप सहजता से अन्य लेखकों और साहित्यिक शब्दावलियों का उल्लेख कर सकते हैं; इसके विपरीत यदि आप लेखन के विषय में बहुत कम जानकारी रखने वाले समूह को संबोधित कर रहे हों, तो अत्यधिक गूढ़ साहित्यिक उल्लेखों में सावधानी बरतें। यदि आप एक ऐसे समूह को संबोधित कर रहे हैं, जिसे आपके विषय की जानकारी है, तो आप उस विषय का अत्यधिक मूलभूत वर्णन करने में समय नष्ट न करें। यदि आप युवा व्यावसायिकों के सम्मेलन में बोल रहे हैं, तो आप जटिल नामावलियों और विस्तृत वाक्यों का प्रयोग कर सकते हैं, किन्तु यदि आप मिडिल स्कूल के विद्यार्थियों से अपने भाषण द्वारा जुड़ना चाहते हैं, तो आपको नामावली और भाषा शैली सरल रखनी होगी। समझ से परे विषय पर बोलकर, आप अपने श्रोताओं को खोना नहीं चाहेंगे, अथवा अत्यधिक सरल भाषण देकर उनका अपमान भी नहीं करना चाहेंगे। आपके श्रोता क्या जानना चाहते हैं, और कैसा विषय उनको रुचिकर लगेगा? उनके स्थान पर स्वयं को रखेँ और वे जिन वस्तुओं की परवाह करते हैं, उन सबकी एक सूचि बनाएँ; मध्य- वय के वयस्कों और अल्प- वय के युवाओं के समूहों की परवाह के विषय भिन्न होंगे। स्वयं श्रोताओं में से एक होने की कल्पना करें। यदि वे युवा (टीनेजर)  हैं, तो स्वयं भी युवा होने का दिखावा करें। उनकी दृष्टि से अपने चुने हुये विषय के आकलन का प्रयास करें। यदि इससे आप ऊबें, या विह्वल हो जाएँ, तो ये सही विषय नहीं है। आपके विषय के चुनाव में आपके श्रोता सदस्यों की आयु, लिंग, जाति का ज्ञान प्रभावी व सहायक सिद्ध हो सकता है। यदि अधिकतर श्रोता 65 वर्ष से अधिक आयु के हैं, तो नवीन फ़ैशन के विषय में बोलना उचित नहीं होगा; यदि अधिकतर सदस्य 20 वर्ष से कम आयु के हैं, तो आप सेवानिवृत्ति के लिए धन जमा करने के विषय में नहीं बोलेंगे।  यदि आपके श्रोताओं में महिलाओं की अपेक्षा पुरुषों की संख्या कहीं अधिक है, तो उदाहरण के लिए, लिंग उदासीन (जेंडर न्यूट्रल) अथवा पुरुष- संबंधी विषय चुनना सर्वश्रेष्ठ होगा। अपने श्रोताओं की जाति का ज्ञान विषय चुनने में सहायक सिद्ध होगा। विविधतापूर्ण श्रोता समूह के लिए जातियों के परस्पर संबंध, या जातिगत विभिन्नता, आपके श्रोताओं को रुचिकर लगेगा, किन्तु यदि आप अपने भाषण में विभिन्नता, अन्तर्जातीय विवाह, अथवा एक विशेष जाति, जो वहाँ उपस्थित नहीं हो, के विरुद्ध भेद- भाव के संबंध में, वहाँ उपस्थित दूसरी जाति के लोगों से कहेंगे, तो ये सर्वथा त्रुटिपूर्ण होगा। आपको ध्यान रखना होगा कि आपके श्रोता किस स्थान के हैं। कश्मीर के  लोगों को जो विषय रुचिकर प्रतीत होगा, वो दिल्ली के लोगों को अप्रिय लग सकता है। यदि आप मित्रों और परिजनों के बीच भाषण देने वाले हैं, तो आप अनजान व्यक्तियों के समूह की अपेक्षा  अधिक व्यक्तिगत हो सकते हैं। अपने कर्मचारियों को भाषण देते समय आपका स्वर अलग होगा और अपने ज्येष्ठ अधिकारियों को भाषण देते समय कुछ और होगा। अपने भाषण के स्वर और विषय वस्तु को श्रोता- समूह के अनुसार समायोजित कीजिये। भाषण के अवसर का ज्ञान आपको उसका विषय चुनने में बहुत सहायक सिद्ध होगा। आपके भाषण का विषय अवसर के उत्सवी, केवल मनोरंजक, गंभीर, अथवा व्यावसायिक होने पर निर्भर करेगा। उदाहरणों द्वारा कुछ अवसरों के विषय में आगे बताया जा रहा है जो विषय के चुनाव को प्रभावित कर सकते हैं:  शवयात्रा, या श्रद्धांजलि जैसे गंभीर अवसर पर विषय भी उसके अनुरूप गंभीर ही होगा। आनंदपूर्ण अवसरों पर, जैसे कि विवाहपूर्व उत्सव में, पढ़े जाने वाले वक्तव्यों में लोगों को हँसाने के लिए मज़ेदार अनुभव और कहानियों को सम्मिलित करना उत्तम होगा— न कि सिक्के एकत्र करने की अपनी रुचि का बखान करना। यदि विवाह जैसे जश्न का अवसर है, तो हल्के फुल्के चुटकुलों के साथ- साथ कुछ गंभीर और भावुकतापूर्ण बिन्दु कहने भी उचित होंगे। व्यावसायिक अवसर पर, व्यावसायिक प्रकरण पर बोलना ही उचित होगा, जैसे वेब डिज़ाइन, अपने व्यक्तिगत अनुभवों पर केन्द्रित होना अनुचित होगा। आपका उद्देश्य अवसर से जुड़ा है और इसी ध्येय को आप अपने भाषण के द्वारा प्राप्त कर सकते हैं। आपका उद्देश्य सूचना देना, समझाना, या केवल श्रोताओं का मनोरंजन करना हो सकता है। भाषण के अनेकों उद्देश्य हो सकते हैं, परन्तु सार्वजनिक उद्देश्यों से परिचित होना अत्यधिक आवश्यक है।  सूचित करने के लिए। अपने श्रोताओं को सूचित करने के लिए, विषय से संबन्धित तथ्य तथा विवरण प्रस्तुत करने होंगे जिनसे श्रोतागण साधारण विषय की जटिलताओं को समझ सकें, अथवा पूर्णतया नवीन विषय का ज्ञान प्राप्त कर सकें। समझाने के लिए। अपने श्रोताओं को किसी बात का विश्वास दिलाने के लिए आलंकारिक तकनीकों, उपमाओं, और विशेषज्ञों के तथ्यों का आश्रय लें जिससे वे कुछ करने के लिए प्रेरित हो जाएँ, जैसे, आपको ऑफिस के लिए चुनें, प्रयोग की हुयी वस्तुओं का पुनः प्रयोग अधिक करें, अथवा समाजसेवा के लिए और अधिक समय दें। मनोरंजन के लिए। श्रोताओं का मनोरंजन करने के लिए, व्यक्तिगत या कथात्मक उदाहरण दें, मज़ेदार किस्से सुनाएँ, अपना चातुर्य दिखाएँ, जिससे आपके श्रोता हास्य रस से ओत- प्रोत हो जाएँ, चाहे आप इनके द्वारा अंतर्निहित गंभीर सूचना ही क्यों न दे रहे हों। उत्सव के लिए। यदि आप किसी व्यक्ति विशेष या अवसर को मना रहे हैं, तो अपने श्रोताओं में उस विषय में उत्साह बनाए रखने के उद्देश्य से, उस व्यक्ति या अवसर की विशेषता के संबंध में बताना होगा। अपने उद्देश्य और अवसर के अनुरूप विषय का चुनाव करने के लिए विचार- विमर्श करने से पूर्व ही आपके लिए कुछ विषयों का बहिष्कार करना उचित होगा। इससे अपने विचारों को आगे बताते समय, आपके विचारों से श्रोताओं को ठेस न पहुंचाने में, और उनको ऊब से बचाने में आपको सरलता होगी। यहाँ आपके लिए कुछ विचारणीय बातें हैं, जिनकी सहायता से आप अपनी सूची के उन संभावित विषयों से दूर रह सकते हैं:   इतना जटिल विषय न चुनें कि अपने श्रोताओं को उसके विषय में समझाना असंभव हो। यदि आप अत्यधिक जटिल विषय का चुनाव करते हैं, जिसे कम समय में बिना अनेकों रेखाचित्रों की सहायता के समझा न सकें, तो आप अपने श्रोताओ को खो देंगे। शीघ्रता से समझ में आ जाने वाले विषय का चुनाव न करें, जिसे श्रोता तुरंत ही समझ लें। यदि आपके भाषण का विषय निपट बुनियादी है, तो प्रारम्भिक कुछ वाक्यों के पश्चात आप एक ही बात की बार- बार पुनरावृत्ति करेंगे, जिससे आपके भाषण से श्रोताओं की रुचि समाप्त हो जाएगी। आप आगे के वक्तव्यों के लिए श्रोताओं का कौतूहल बनाए रखना चाहेंगे। विवादास्पद विषय का चुनाव न करें। जबतक कि आप विवादास्पद भाषणों के सम्मेलन में न हों, तबतक अत्यधिक विवादपूर्ण विषयों को चुनने से बचें, जैसे भ्रूण- हत्या, अथवा जाति- वाद। निश्चय ही, यदि आपका उद्देश्य अपने श्रोताओं को इनमें से किसी एक बात को मनवाना हो, तो ये जानते हुये कि आरंभ के पूर्व ही आप कई लोगों को खो देंगे, ऐसे विषय पर भाषण अवश्य दे सकते हैं। श्रोताओं की मनोदशा के विपरीत विषय का चुनाव न करें। यदि एक उत्सव का अवसर है, तो सिंचन पर शुष्क भाषण देना अनुचित होगा; व्यावसायिक अवसर पर माँ से अपने प्रेम पर भावुकतापूर्ण भाषण न दें।
ऐसा विषय चुनिये जिसके संबंध में आप जुनूनी हों: अपनी जानकारी से संबन्धित विषय चुनें: अपनी रुचियों से संबन्धित विषय चुनें: समयानुकूल विषय चुनें: व्यक्तिगत अनुभव से संबन्धित विषय का चुनाव आप कर सकते हैं: ऐसा विषय चुनें जिसपर आप बोलने की क्षमता रखते हों: अपने श्रोताओं की जानकारी को ध्यान में रखें: अपने श्रोताओं की शिक्षा के स्तर को ध्यान में रखें: अपने श्रोताओं की आवश्यकताओं और रुचियों को समझें: अपने श्रोताओं की जनसांख्यिकिकी (demographics) को ध्यान में रखें: श्रोता से अपने संबंध को ध्यान में रखें: अवसर को ध्यान में रखें: अपने उद्देश्य पर विचार करें: जानिए कि किन विषयों से बचना है:
https://www.wikihow.com/Select-a-Topic-for-a-Speech https://www.wikihow.com/Select-a-Topic-for-a-Speech https://www.wikihow.com/Select-a-Topic-for-a-Speech
Consider Your Interests and Knowledge Consider Your Audience Consider Your Objectives